Folketing
2012-11-21

Tak for det. Dansk Folkeparti synes også, at det er godt, at man tager nogle skridt på det her område og ligesom sikrer, at de lande, der leverer generne, selvfølgelig også får en belønning for det og får noget ud af det. Der er blevet snakket om de royalties, man normalt betaler. Vi kender nogle af de store firmaer, som jo i dag er bremseklodser i nogle af de her udviklingslande, som jo egentlig bare skal have noget ganske almindeligt korn, men så skal de betale en stor sum for at få lov til at høste deres eget korn. Det er jo mærkeligt. Derfor er det også vigtigt, at vi ligesom sikrer dem. Det kan vi gøre ved at sikre de genetiske ressourcer. Så kan vi bevare nogle egenskaber i bl.a. korn. Det kan også være medicin og den slags ting, som vil være til gavn for alle. Der er bl.a. også blevet nævnt det her med adgang til private.